钦定古今图书集成/明伦汇编/闺媛典/第049卷 > 黄仲起妻朱氏〈黄女冯氏蔡氏汤氏附〉
## 钦定古今图书集成/明伦汇编/闺媛典/第049卷 > 黄仲起妻朱氏〈黄女冯氏蔡氏汤氏附〉

按《浙江通志》：黄仲起妻朱氏，杭州人也。至正十六年，
张士诚入寇，驱妇至，令监守，期日暮且至。朱惧见辱，
遂与女俱缢死。妾冯氏曰：“主母既亡，我生何为！”亦自
缢。既而仲起弟妇蔡氏抱幼子与乳母汤氏皆自杀。
一门五烈焉。